**ŽIVOTOPIS**

****Slavica Vrsaljko rođena je i živi u Zadru. Godine 2003. diplomirala je na Odjelu za hrvatski jezik i književnost Filozofskoga fakulteta u Zadru. Od 2003. do 2006. godine predaje hrvatski jezik i književnost u Srednjoj školi kralja Zvonimira u Kninu. Od 2006. godine radi na Odjelu za izobrazbu učitelja i odgojitelja Sveučilišta u Zadru. Nakon uspješno završenog Poslijediplomskoga doktorskog studija kroatistike Filozofskoga fakulteta Sveučilišta u Zagrebu 2012. godine obranila je doktorsku disertaciju s temom *Razgovorni stil hrvatskoga standardnog jezika* pod mentorstvom prof. dr.sc. Josipa Silića, emeritus.Zvanje docenta stekla je godine 2015.

Nositeljica je te izvodi sljedeće kolegije: *Hrvatski jezik* 1. i *Hrvatski jezik* 2. te *Hrvatski jezik akademske komunikacije* studija za predškolski odgoj te *Hrvatski jezik akademske komunikacije*, *Norme hrvatskoga* *standardnog jezika, Ovladavanje hrvatskim standardnim jezikom* studija razredne nastave te vježbe iz kolegija *Metodike nastave hrvatskoga jezika i književnosti.* Također je nositeljica sljedećih kolegija: *Fonologija hrvatskoga standardnog jezika*, *Morfologija standardnog hrvatskoga jezika*, *Sintaksa hrvatskoga standardnog jezika*, *Leksikologija hrvatskoga standardnog jezika* te *Scenska kultura* studija za razrednu nastavu.Od akademske godine 2012./2013. do akademske godine 2017./ 2018. izvodi vježbe iz kolegija *Akademsko pismo i jezična kultura* na Odjelu za turizam i komunikacijske znanosti. U akademskoj godini 2016./2017. izvodi kolegij *Hrvatski jezik 2*. na Odjelu za nastavničke studije u Gospiću. Također od akademske godine 2013./2014. izvodi kolegij *Kultura govorenja i pisanja* na seminaru za turističke vodiče.

Članica je organizacijskoga odbora sljedećih međunarodno-znanstvenih skupova: *Perspektive cjeloživotnoga obrazovanja učitelja i odgojitelja*, *Dijete i estetski izričaji*, *Stoljeća zadarskoga školstva*, *Suvremeni pristup odgoju i obrazovanju darovite djece i učenika*, *Identitet i različitost u odgoju i obrazovanju*, *Djetinjstvo poezije i poezija djetinjstva*  te članica uredništa časopisa Magistra Iadertina.Zajedno s Robertom Bacaljom urednica je Zbornika radova *Od glagoljaške tradicije do suvremene škole.*

Lektorirala je velik broj zbornika radova i monografija. Kontinuirano sudjeluje na znanstvenim skupovima te objavljuje znanstvene i stručne radove.

U sklopu ERASMUS + programa održala je predavanja na sveučilištima u Portugalu, Španjolskoj i Poljskoj.

<https://www.bib.irb.hr/pregled/znanstvenici/293452>